Period: Old Babylonian
Genre: Literary
Transliteration:
<SURFACE>
ab-ba ki-sikil tur-ra hi-li ba-ši-in-te
nam-dam-še₃ lu₂ ba-an-ši-in-ge₄
in-nu sumun-na-ŋu₁₀ arah₄ gibil-za ga-ab-si e-še
ki-sikil-e ma-la-ga-ni ad mu-un-di-ni-ib-ge₄-ge₄
ur₂ am₃-muš-e i-bi₂ imin-e na-ab-be₂-a
in-nu sumun-na-ŋu₁₀ arah₄ gibil-za ga-ab-si e-še
lu₂ mu-ši-in-ge₄ ta-a bi₂-dab₅
ma-la-ga-ni mu-na-ni-ib₂-ge₄-ge₄
{ŋeš}asal₂ gid₂-da {ŋeš}i-zi mu-nu₂-da
he₂-ta-sag₃-ge saŋ erim₂-še₃ la-ba-du₇ e-še
ad ge₄-a ma-la-ga-ni-še₃
ab-ba ki-sikil tur-ra nam-dam-še₃ ba-an-tuku
ša₃ ki aŋ₂-a-ni nu-bad-e-de₃
...ab-ba nam-ŋuruš-a-na ba-an-ku₄-ku₄
...ba-an-ge₄-ge₄
u₃-mu-un-ŋu₁₀ al-sa₆ sar-ŋu₁₀ si-mul šakanka-ŋu₁₀
al-gunu₃ še sa-a-ŋu₁₀ diŋir la-ba-ni-in-tuku
lugal-e enim-ma-ni la-ba-ni-in-ge₄
zi-ik-ru-um-še₃ ba-an-ku₄
zi-ik-ru-um-e enim šu-a ba-ni-in-ge₄
munus deš-am₃ gaba mu-un-ri-ma
...al-sa₆ sar-ŋu₁₀ si-mul šakanka-ŋu₁₀
...še sa-a-ŋu₁₀ diŋir la-ba-ni-in-tuku ur₅-gen₇...
...lugal-e mu-na-ni-ib₂-ge₄-ge₄
...i-gi₄-in-zu ab-ba ki-sikil tur-ra nam-dam-še₃...
...ba-ni ba-an-su₃-su₃ ab-ba nam-ŋuruš-na ba-an-ku₄
...ba-an-ku₄
...zi-ik-ru-um-e e₃-da-ni-ta
...ab-ba ŋen-na-an-ze₂-en
lugal-e ab-ba-ra gu₃...
a-na-aš-am₃...zu a-ra-pag-pag-ge
ab-ba lugal-ra mu-na-ni-ib₂-ge₄-ge₄
sul diŋir-ŋu₁₀ usu {d}lamma-ŋu₁₀
nam-ŋuruš-ŋu₁₀ anše kar-ra-gen₇ haš₂-ŋa₂ ba-e-deb
hur-saŋ gegge-ŋu₁₀ im-babbar₂ ba-an-mu₂
ama-ŋu₁₀ {ŋeš}ter-ta lu₂ mu-ši-in-ge₄ šu dab₅-ŋu₁₀ ma-an-šum₂
{d}nin-ka₅ niŋ₂ hab₂-ba gu₇-gu₇-ŋu₁₀ dug i₃-nun-na-še₃ gu₂ nu-mu-un-ši-ib-la₂-e
zu₂-ŋu₁₀ niŋ₂ kala-ga i₃-ar₃-ra niŋ₂ kala-ge nu-ar₃-re
kaš₃-ŋu₁₀ iz-zi kala-ga i₃-buru₃-e ni₂-ŋu₁₀-ta i₃-ŋen-ne-en
dumu-ŋu₁₀ i₃ ga-ra gu₇-gu₇-a niŋ₂-gu₇ nu-mu-na-šum₂-mu
u₃ geme₂ tur-ŋu₁₀ a-ab-sa₁₀-e ŋulla hulu-ge₁₇ ba-an-ŋar
lugal-e enim ab-ba-še₃ <unk>{sal₄} he₂-em-ši-ak
...<unk>...
dam...tur-ra...
ab-ba su₃-ga...
lugal-e ki-sikil-ra gu₃ mu-na-de₂-e
e-ra-ab-šum₂-mu-na-ta lu₂ tur-ra-gen₇-nam ur₂-za-a he₂-en-nu₂
ŋen-na urdu₂-zu eme he₂-da-ak-e e₂-za he₂-da-dul-e
ki-sikil-e e₂-gal-ta e₃-da-ni-ta
gu₄-da-an-ze₂-en ki-sikil-e-ne
pi-li-pi-li-en-ze₂-en ki-sikil tur-ra-e-ne
...ama-ar-ge₄ eme ak-da ba-an-ŋar
...enim ba-an-ši-in-kur₄
ki-sikil-e kiše₄ bi₂-in-ak u₃ e₂-ta ba-ra-an-sar

Cuneiform:
<SURFACE>
𒀊𒁀𒆠𒂖𒌉𒊏𒄭𒇷𒁀𒅆𒅔𒋼
𒉆𒁮𒂠𒇽𒁀𒀭𒅆𒅔𒄄
𒅔𒉡𒌀𒈾𒈬𒂍𒍑𒁍𒁕𒉋𒍝𒂵𒀊𒋛𒂊𒊺
𒆠𒂖𒂊𒈠𒆷𒂵𒉌𒀜𒈬𒌧𒁲𒉌𒅁𒄄𒄄
𒌫𒀀𒀭𒈲𒂊𒄿𒉈𒅓𒂊𒈾𒀊𒁉𒀀
𒅔𒉡𒌀𒈾𒈬𒂍𒍑𒁍𒁕𒉋𒍝𒂵𒀊𒋛𒂊𒊺
𒇽𒈬𒅆𒅔𒄄𒋫𒀀𒉈𒆪
𒈠𒆷𒂵𒉌𒈬𒈾𒉌𒌈𒄄𒄄
𒄑𒀀𒌅𒃮𒇺𒁍𒁕𒄑𒄿𒍣𒈬𒈿𒁕
𒃶𒋫𒉺𒄀𒊕𒉈𒊒𒂠𒆷𒁀𒌌𒂊𒊺
𒀜𒄄𒀀𒈠𒆷𒂵𒉌𒂠
𒀊𒁀𒆠𒂖𒌉𒊏𒉆𒁮𒂠𒁀𒀭𒌇
𒊮𒆠𒉘𒀀𒉌𒉡𒁁𒂊𒉈
...𒀊𒁀𒉆𒄨𒀀𒈾𒁀𒀭𒆭𒆭
...𒁀𒀭𒄄𒄄
𒅇𒈬𒌧𒈬𒀠𒊷𒊬𒈬𒋛𒀯𒆠𒇴𒈬
𒀠𒁯𒊺𒊓𒀀𒈬𒀭𒆷𒁀𒉌𒅔𒌇
𒈗𒂊𒅗𒈠𒉌𒆷𒁀𒉌𒅔𒄄
𒍣𒅅𒊒𒌝𒂠𒁀𒀭𒆭
𒍣𒅅𒊒𒌝𒂊𒅗𒋗𒀀𒁀𒉌𒅔𒄄
𒊩𒁹𒀀𒀭𒃮𒈬𒌧𒊑𒈠
...𒀠𒊷𒊬𒈬𒋛𒀯𒆠𒇴𒈬
...𒊺𒊓𒀀𒈬𒀭𒆷𒁀𒉌𒅔𒌇𒄯𒁶...
...𒈗𒂊𒈬𒈾𒉌𒌈𒄄𒄄
...𒄿𒄄𒅔𒍪𒀊𒁀𒆠𒂖𒌉𒊏𒉆𒁮𒂠...
...𒁀𒉌𒁀𒀭𒋤𒋤𒀊𒁀𒉆𒄨𒈾𒁀𒀭𒆭
...𒁀𒀭𒆭
...𒍣𒅅𒊒𒌝𒂊𒌓𒁺𒁕𒉌𒋫
...𒀊𒁀𒁺𒈾𒀭𒍢𒂗
𒈗𒂊𒀊𒁀𒊏𒅗...
𒀀𒈾𒀸𒀀𒀭...𒍪𒀀𒊏𒄷𒄷𒄀
𒀊𒁀𒈗𒊏𒈬𒈾𒉌𒌈𒄄𒄄
𒂄𒀭𒈬𒀉𒆗𒀭𒆗𒈬
𒉆𒄨𒈬𒀲𒋼𒀀𒊏𒁶𒍨𒂷𒁀𒂊𒁳
𒄯𒊕𒈪𒈬𒅎𒌓𒌓𒁀𒀭𒊬
𒂼𒈬𒄑𒌁𒋫𒇽𒈬𒅆𒅔𒄄𒋗𒆪𒈬𒈠𒀭𒋧
𒀭𒎏𒈜𒃻𒇥𒁀𒅥𒅥𒈬𒂁𒉌𒉣𒈾𒂠𒄘𒉡𒈬𒌧𒅆𒅁𒇲𒂊
𒅗𒈬𒃻𒅤𒂵𒉌𒄯𒊏𒃻𒅤𒄀𒉡𒄯𒊑
𒍒𒈬𒄑𒍣𒅤𒂵𒉌𒌋𒂊𒉎𒈬𒋫𒉌𒁺𒉈𒂗
𒌉𒈬𒉌𒂵𒊏𒅥𒅥𒀀𒃻𒅥𒉡𒈬𒈾𒋧𒈬
𒅇𒊩𒆳𒌉𒈬𒀀𒀊𒉚𒂊𒋼𒇲𒅆𒌨𒍼𒁀𒀭𒃻
𒈗𒂊𒅗𒀊𒁀𒂠<unk>𒋡𒃶𒅎𒅆𒀝
...<unk>...
𒁮...𒌉𒊏...
𒀊𒁀𒋤𒂵...
𒈗𒂊𒆠𒂖𒊏𒅗𒈬𒈾𒌤𒂊
𒂊𒊏𒀊𒋧𒈬𒈾𒋫𒇽𒌉𒊏𒁶𒉆𒌫𒍝𒀀𒃶𒂗𒈿
𒁺𒈾𒀵𒍪𒅴𒃶𒁕𒀝𒂊𒂍𒍝𒃶𒁕𒌋𒌆𒂊
𒆠𒂖𒂊𒂍𒃲𒋫𒌓𒁺𒁕𒉌𒋫
𒄞𒁕𒀭𒍢𒂗𒆠𒂖𒂊𒉈
𒉿𒇷𒉿𒇷𒂗𒍢𒂗𒆠𒂖𒌉𒊏𒂊𒉈
...𒂼𒅈𒄄𒅴𒀝𒁕𒁀𒀭𒃻
...𒅗𒁀𒀭𒅆𒅔𒆸
𒆠𒂖𒂊𒊔𒉈𒅔𒀝𒅇𒂍𒋫𒁀𒊏𒀭𒊬